OpenLLM-France/wikimedia huggingface dataset:
# Bagatel·la

Bagatel·la dins la música clàssica fa referència a una composició breu i sense pretensions, amb un estil lleuger i alegre, pensada normalment per a ser interpretada al piano. L'any 1717, el Llibre segon per clavicèmbal de François Couperin portava per títol Les Bagatelles i poden considerar aquest com el primer recull d'aquest tipus de peces musicals. Al segle xix, Ludwig van Beethoven reprèn el gènere amb les seves Bagatel·les per a piano op. 33, 119 i 126, però la més coneguda de les seves Bagatel·les és la WoO 59 en La menor, coneguda arreu com ''Per a Elisa''.
# Mola de la Garumba

La Mola de la Garumba, o de Miró, és una muntanya de relleu tabular situada a la comarca valenciana dels Ports, entre les localitats de Morella i Forcall.
Es tracta d'una muntanya que per la seua altura, 1.114 metres, destaca sobre el relleu que l'envolta, caracteritzat per les valls dels rius Calders (oest) i Bergantes (nord), i la resta de moles (com la de Sant Marc, de la Vila, de Cosme, de Roc o de Sant Cristòfol). Tot plegat forma un complex territori de relleu tabular emmarcat dins el Sistema Ibèric valencià.
La Mola de la Garumba s'inclina pel seu costat est cap a Forcall en una espectacular formació calcària que, vista des de la població, pren la forma d'un enorme raspall de dents. És la Roca del Migdia, un enorme faralló calcari que constituïx un referent paisatgístic de Forcall.
# Sur Sports Club

El Sur Sports Club (àrab: نادي صور الرياضي, Nādī Ṣūr ar-Riyāḍī, ‘Club Esportiu de Sur’) és un club de futbol omanita de la ciutat de Sur.

## Palmarès

* Lliga omanita de futbol:
** 1995, 1996
* Copa Sultan Qaboos:
** 1973, 1992, 2007, 2019
* Oman First Division League:
** 2010–11

## Referències

* ↑ Sur SC Profile at Soccerway.com
* ↑ Sur SC Profile at Goalzz.com
* ↑ «Oman - List of Champions». rsssf.com. [Consulta: 16 desembre 2017].
* ↑ «Oman - List of Cup Winners». rsssf.com. [Consulta: 16 desembre 2017].

## Enllaços externs

* facebook
* SOCCERWAY
# Sura (Babilònia)

Sura fou una ciutat al sud de l'antiga Babilònia, a l'oest del riu Eufrates. Era coneguda per la seva producció agrícola: raïm, blat i civada. Fou coneguda també per ser la seu d'una important yeshiva o acadèmia rabínica, que va ser fundada per Abba Arika en el segle iii. Aquesta acadèmia, juntament amb les acadèmies de Pumbedita i Nehardea, fixaren el Talmud de Babilònia, conegut també com el Talmud. L'acadèmia es va mantenir fins al segle xi. A la segona meitat del segle xii, el viatger jueu Benjamí de Tudela tan sols va trobar desolació a on abans estava la ciutat de Sura.

## Referències i notes

* ↑ Gil, Moshe. Jews in Islamic Countries in the Middle Ages (en anglès). Traducció: David Strassler. Leiden: Brill, 2004, p. 405-406. ISBN 90-04-13882-X.
* ↑ González Llubera, Ignacio. Viajes de Benjamín de Tudela, 1160-1173 (en castellà). Madrid: Centro de Estudios Históricos, 1918, p. 94 (Junta para la ampliación de estudios). ISBN mkt0002034841.
Viccionari
# Moguiliovka

Moguiliovka (en rus: Могилёвка) és un poble del krai de Khabàrovsk, a l'Extrem Orient de Rússia. El 2012 tenia 1.266 habitants. Pertany al districte rural de Lazó.

## Referències

* ↑ Закон Хабаровского края от 14.03.2005 № 264 «Об административных центрах сельских поселений и муниципальных районов Хабаровского края»
# Mogotón

El Mogotón és una muntanya de la serralada Isabelia, a la frontera entre Hondures i Nicaragua. S'eleva fins a 2.107 msnm i és el punt més alt de Nicaragua.

## Referències

* ↑ «Pico Mogotón - Peakbagger.com». [Consulta: 17 gener 2021].
# Avi

Avis és el nom amb el qual els fills designen el pare i la mare de llurs pares, essent respectivament anomenats avi i àvia. El nom infantil és iaio i iaia (o jai(o) i jaia) però s'empra en família aquest terme, i al País Valencià iaios és el terme d'ús general.
Els avis són part important de la família extensa o de consanguinitat. En les cultures tradicionals, els avis han tingut un paper fort en la cura i la criança dels nens. Això ha tendit a desaparèixer en el desenvolupament de la família nuclear.
Als nostres dies, el paper dels avis, quan la major part de tots dos pares treballen, és tot sovint de prendre cura dels seus nets. Ajuden a mantenir la història familiar oral, acostumen a ser els qui conten als nets tradicions i jocs antics i també donen un cop de mà com a reforç escolar. La Dra. Gloria Ferrero ha assenyalat que el rol de l'àvia es vincula amb «la funció de la transmissió del coneixement generacional, del passat, els orígens», alhora que, com que tenen una relació amb els nets menys tibada per les relacions d'autoritat que aquests mantenen amb els seus pares, els avis estan en millors condicions d'«escoltar, comprendre i sostenir els seus nets de vegades que els seus pares no poden fer-ho...», d'aquesta manera fan un paper essencial al procés de «transmissió intergeneracional», procés lligat estretament al de la construcció de la identitat. En els casos en els quals els pares no poden fer-se càrrec adequadament dels seus fills, els avis poden tenir el paper de mantenidors o tutors, per això d'ençà del 1998 l'ONG «Missatgers de la Pau» celebra cada 26 de juliol el Dia de l'avi.
Hi ha «Monuments als avis», com el que s'ha col·locat al jardí de l'antic Convent de les Monges de Riba-roja de Túria (València). El monument, obra de l'artista alacantina Amparo Alonso Sanz, representa una parella d'avis que dona a beure al seu net amb un càntir. Té unes dimensions similars a la figura humana per tal ser realista i colpidor. És d'acer patinable, un material recobert d'una capa d'òxid superficial que el protegeix i el fa especialment adequat per a ser a l'exterior.

## Referències

* ↑ «iaio». Diccionari normatiu valencià. Acadèmia Valenciana de la Llengua.
* ↑ Bernard Mainar, Juan Antonio. De profesión abuelo:ser abuelos hoy. Grao, 2012, pp.98-99. ISBN 9788499804279.
* ↑ Ferrero, Gloria Adriana. «La abuelidad como transmisión simbólica». Psico-Mujer. [Consulta: 11 desembre 2013].
Viccionari
# Molí de Can Camp

El Molí de Can Camp és un antic molí fariner situat en el terme municipal de Bigues i Riells, a la comarca del Vallès Oriental, dins del territori del poble de Riells del Fai.
Està situat en el sector de ponent del terme, a la dreta del Tenes poc després que aquest riu rebi l'afluència del torrent del Villar, just a ponent d'on travessa aquest riu la carretera BP-1432 pel Pont de Can Camp. És a llevant de la masia de Can Camp, a la qual pertanyia.

## Referències

* 1 2 «Molí de Can Camp | Mapes de Patrimoni Cultural». [Consulta: 5 febrer 2022].
# Molí de Can Carbó (Sant Martí Sarroca)

El Molí de Can Carbó és una obra de Sant Martí Sarroca (Alt Penedès) protegida com a Bé Cultural d'Interès Local.

## Descripció

L'obra inventariada es tracta d'un conjunt format per una masia i un antic molí, composta de planta baixa, pis i golfes, i teulada a dues vessants, amb portal d'entrada d'arc de mig punt adovellat i finestra amb ampit, llinda i marcs de pedra motllurada. Al darrere es troba la bassa que recollia l'aigua de la riera de Pontons. Al costat es troba una segona masia, de factura més nova, que desfigura la primera.

## Referències

* ↑ «Molí de Can Carbó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2018].
# Molí de Calatrava (Amposta)

El molí de Calatrava és un antic mas i molí d'arròs d'Amposta inclòs a l'Inventari del Patrimoni Arquitectònic de Catalunya.

## Descripció

És un edifici aïllat del seu entorn i de les terres que en principi li devien correspondre, per la construcció de la carretera comarcal 230 i de l'autovia C-12 que passa pel seu costat a un nivell més alt.
L'edifici es troba a la banda nord de l'antic camí i presenta un cos principal, amb planta baixa i dos pisos, cobert a dues aigües, més un altre, amb només un pis, adossat a l'oest. Encara que estructuralment estiguin diferenciats, semblen pertànyer a la mateixa etapa constructiva. Estan construïts amb maçoneria i maó a alguns sectors. Té la teulada a doble vessant, feta amb teula àrab. El cos més exterior és de només un vessant molt pronunciat.
La planta baixa té una porta a la façana nord i porxat a la façana est. Per darrere, a l'est, hi passa una séquia, que entra dins la casa. Això i el fet que passa per la vora una altra séquia, petita, fa pensar que en principi hagués estat emprat com a molí. Al primer pis hi ha finestres cobertes amb forja de ferro, i un balcó amb ampit. Les golfes s'obren a la façana est per damunt del porxat amb una porta.
A l'altra banda de l'antic camí hi havia una casa de planta quadrangular, amb planta baixa, pis i golfes; també de maçoneria i maó. Tenia la porta principal amb llinda i arc escarser de pedra, amb coberta a doble vessant. Actualment està enderrocada.

## Història

És un molí d'arròs, avui en desús, que estaria relacionat amb la puixança del cultiu d'aquest cereal a finals del segle xix, època en què es retira la prohibició de conrear-lo.
La simetria d'aquest tipus d'edifici és causada per l'organització de la feina que es reflecteix en una millor estructuració de l'espai, tant l'intern com l'extern.

## Referències

* 1 2 3 4 «Mas a la comarcal C-230 Amposta-Tortosa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 agost 2021].
* 1 2 3 4 5 «Molí de Calatrava». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].
# Districte de Göyçay

Göyçay (àzeri: Göyçay rayonu) és un districte de l'Azerbaidjan amb el centre administratiu a la ciutat de Göyçay. El 2020 tenia 121.700 habitants.

## Referències

* ↑ «Population of Azerbaijan» (en anglès). Comitè Estatal d'Estadística.
# Qanun (llei)

El qanun o kanun és un conjunt de lleis originàriament orals de caràcter tradicional que tenen presència a Albània. Els seus principis fonamentals són l'hospitalitat, la importància de l'honor (que té més importància que la vida i, per això, es permet la revenja de sang). El kanun conviu amb els codis escrits de caràcter legal, que van guanyant terreny en la vida pública. El seu origen sembla lligat als senyors feudals, que dictaven sentències que s'anaven recopilant de manera oral en forma de consells o proverbis.

## Referències

* ↑ Cook, Bernard. Europe since 1945 an encyclopedia. Garland Publishing, p. 22. ISBN 0-8153-4057-5.
* ↑ Sutyrin, Nikita "The Sworn Virgins of Albania" RT, 2016 (consulta 2017-12-2) Minut 2:10
* ↑ Hipkins, Simon "Sisters of the Blood Feud: Revenge Killings in Albania" Witness. Qatar: Al Jazeera, 2017

## Vegeu també

* Vergine giurata

## Enllaços externs

* Roser Corella: ‘A Albània l’esperit del kanun era de prevenir i resoldre conflictes, no pas de promoure la violència’, VilaWeb, 22.12.2015
# Macarena Portales Nieto

Macarena Portales Nieto (Madrid, 2 d’agost de 1998) és una futbolista espanyola, que juga de davantera al Futbol Club Llevant Badalona.
Ha jugat al Fundación Albacete, Zaragoza CFF, Sevilla FC i Inter de Milà. L'estiu del 2022 va fitxar pel València CF. Ha sigut internacional a les categories inferiors de la selecció espanyola.

## Referències

* 1 2 «Macarena Portales firma dos temporadas con el Valencia Femenino». Plaza Deportiva. [Consulta: 14 desembre 2022].
* ↑ Galante, Mario. «La delantera madrileña Macarena Portales aterriza en el Valencia». Reinas del Balón, 05-07-2022. [Consulta: 14 desembre 2022].
* ↑ Martínez-Vilanova, Pablo. «Macarena Portales, nuevo fichaje del Valencia Femenino». Superdeporte, 05-07-2022. [Consulta: 14 desembre 2022].
# Torneig Comte de Godó 1987

El Trofeu Comte de Godó 1987 és una competició tennística que es jugà sobre terra batuda pertanyent al circuit Grand Prix. La 35a edició del torneig es va celebrar entre el 21 i el 27 de setembre de 1987 en el Reial Club de Tennis Barcelona a Barcelona, Catalunya.

## Quadre individual masculí

| 3a ronda | 3a ronda | 3a ronda | 3a ronda | 3a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final | Final | Final |
| 1 | M. Wilander | 6 | 7 | |
| Q | J. Aguilera | 4 | 5 | | 1 | M. Wilander | 6 | 6 | |
| | C. Mezzadri | 4 | 6 | 7 | WC | T. Carbonell | 0 | 3 | |
| WC | T. Carbonell | 6 | 1 | 9 | | | | | | 1 | M. Wilander | 6 | 6 |
| 3 | A. Gómez | 6 | 6 | | | | | | | 6 | G. Pérez-Roldán | 3 | 0 |
| | S. Casal | 2 | 2 | | 3 | A. Gómez | 3 | 0 | r | | | | |
| | G. Vilas | 4 | 6 | | 6 | G. Pérez-Roldán | 6 | 1 | | | | | |
| 6 | G. Pérez-Roldán | 6 | 7 | | | | | | | | | | | 1 | M. Wilander | 6 | 4 | 6 | 6 | 4 |
| 5 | M. Jaite | 6 | 6 | | | | | | | | | | | 5 | M. Jaite | 7 | 6 | 4 | 0 | 6 |
| | R. Osterthun | 3 | 3 | | 5 | M. Jaite | 6 | 7 | | | | | |
| | L. Mattar | 1 | 6 | | 4 | E. Sánchez | 3 | 6 | | | | | |
| 4 | E. Sánchez | 6 | 7 | | | | | | | 5 | M. Jaite | 6 | 6 |
| 8 | E. Bengoechea | 7 | 6 | | | | | | | | E. Bengoechea | 2 | 4 |
| 9 | M. Vajda | 5 | 3 | | 8 | E. Bengoechea | 6 | 6 | | | | | |
| 16 | R. Agenor | 4 | 6 | 2 | 2 | M. Mecir | 4 | 1 | |
| 2 | M. Mecir | 6 | 3 | 6 | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Sergi Casal Emilio Sánchez | 6 | 6 | |
| | Mark Dickson Derek Tarr | 3 | 0 | | 1 | Sergi Casal Emilio Sánchez | 4 | 6 | 2 |
| | Lars-Anders Wahlgren Jorgen Windahl | 6 | 5 | | | Javier Frana Christian Miniussi | 6 | 4 | 6 |
| | Javier Frana Christian Miniussi | 7 | 7 | | | | | | | | Javier Frana Christian Miniussi | 1 | 2 |
| | Brett Dickinson Roberto Saad | 4 | 6 | 6 | | | | | | 2 | Miloslav Mecir Tomas Smid | 6 | 6 |
| 4 | Jan Gunnarsson Mats Wilander | 6 | 3 | 4 | | Brett Dickinson Roberto Saad | 4 | 5 | |
| 8 | Ricardo Acioly Carlos Di Laura | 7 | 1 | 2 | 2 | Miloslav Mecir Tomas Smid | 6 | 7 | |
| 2 | Miloslav Mecir Tomas Smid | 6 | 6 | 6 | | | | | |

## Enllaços externs

* Web oficial (català) (castellà) (anglès)
* Quadre individual masculí
* Quadre dobles masculins
Barcelona Open :
1953
1954
1955
1956
1957
1958
1959
1960
1961
1962
1963
1964
1965
1966
1967
1968
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
# Jimmy Daywalt

Jimmy Daywalt fou un pilot estatunidenc de curses automobilístiques nascut el 28 d'agost del 1924 a Wabash, Indiana.
Daywalt va córrer esporàdicament a la Champ Car a les temporades 1950, 1953-1957, 1959 i 1961-1962 incloent-hi la cursa de les 500 milles d'Indianapolis dels anys 1953-1957, 1959 i 1961-1962.
Jimmy Daywalt va morir de càncer el 19 de novembre del 1961 a Indianapolis, Indiana.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1953 | 48 | 21 | 135.747 | 23 | 6 | 200 | 0 | Va acabar |
| 1954 | 19 | 2 | 139.789 | 3 | 27 | 111 | 8 | Accident |
| 1955 | 48 | 17 | 139.416 | 18 | 9 | 200 | 0 | Va acabar |
| 1956 | 48 | 16 | 140.977 | 28 | 24 | 134 | 0 | Accident |
| 1957 | 57 | 29 | 140.203 | 27 | 28 | 53 | 0 | Accident |
| 1959 | 66 | 13 | 144.683 | 3 | 14 | 200 | 0 | Va acabar |
| 1961 | 55 | 23 | 144.219 | 30 | 31 | 27 | 0 | Trencament |
| 1962 | 79 | 33 | 146.318 | 31 | 22 | 74 | 0 | Transmissió |
| Totals | Totals | Totals | Totals | Totals | Totals | 999 | 8 | |
| Curses | 8 |
| Poles | 0 |
| Voltes líder | 8 |
| Victòries | 0 |
| Top 5 | 0 |
| Top 10 | 2 |
| Retirades | 5 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Jimmy Daywalt va participar en 6 curses de F1, debutant al Gran Premi d'Indianapolis 500 del 1953.

### Palmarès a la F1

* Participacions: 6
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# Toixó del Japó

El toixó del Japó (Meles anaguma) és una espècie de toixó que viu al Japó. És més esvelt que el toixó europeu, és marró i té les potes més grans. No sol viure en un cau, sinó en un simple forat que sovint construeix a les zones amb ombra.
Els intents d'establir aquesta espècie a la Xina han fracassat.

## Referències

Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Fundació Carl Faust

Fundació Carl Faust és una fundació creada a Blanes per Carl Faust i Pius Font i Quer el 1951 per tal de mantenir el Jardí botànic Marimurtra de Blanes, un dels més notables de la Mediterrània amb una extensió de 16 hectàrees i creat el 1920. També vol fomentar la investigació biològica i la protecció de la flora amenaçada tant a la Catalunya com a la Mediterrània. Des del 2006 el seu president és Josep Nubiola i Armangué. El 2009 va rebre la Creu de Sant Jordi.

## Enllaços externs

* Fitxa de la Fundació Arxivat 2011-09-14 a Wayback Machine.
# A sang freda

«A sang freda» té aquests significats:
* A sang freda (novel·la) de Truman Capote
* A sang freda (pel·lícula de 1967) pel·lícula estatunidenca de Richard Brooks
* A sang freda (pel·lícula de 1995) pel·lícula estatunidenca de Wallace Wolodarsky
* A sangre fría pel·lícula argentina de Daniel Tinayre
# A sangre fría

A sangre fría és una pel·lícula argentina del gènere de drama filmada en blanc i negre i dirigida per Daniel Tinayre sobre el seu propi guió amb argument i adaptació de Luis Saslavsky que es va estrenar el 6 de juny de 1947 i que va tenir com a protagonistes a Pedro López Lagar, Tito Alonso, Amelia Bence i Floren Delbene.

## Argument

La pel·lícula és la història d'una parella que planeja quedar-se amb la fortuna d'una anciana enverinant-la.

## Crítiques

Raúl Manrupe i María Alejandra Portela van opinar que era una pel·lícula amb alguna cosa del film Double Indemnity de Billy Wilder de 1943, amb bons climes. Per al cronista de La Nación era una pel·lícula de “rara jerarquia” i el crític de Notícias Gráficas va expressar que “encara que el seu assumpte no oferisca major novetat i els procediments tècnics recorden no poques pel·lícules, reuneix els elements necessaris perquè l'espectador seguisca amb interès les peripècies criminals dels seus deshumanitzats personatges centrals” i, en el seu moment, el crític Roland va escriure en el diario Crítica que era una "brillant realització".

## Repartiment

* Tito Alonso … Fill del Dr. Morel
* Amelia Bence …Elena Rossi
* Ricardo Castro Ríos … Xofer del Dr. Morel
* Helena Cortesina ... Linda Moreno
* Floren Delbene … Inspector Robledo
* Carmen Giménez ... Dona en hotel
* Antonia Herrero … Savina Zani
* Ángel Laborde ... Home en estació de servei
* Marcelo Lavalle ... Transpunte
* Carmen Llambí ... Monja
* Mercedes Llambí ... Infermera
* Pedro López Lagar …Fernando Román
* Domingo Mania ... Sr. Dupont
* José Maurer ... Doctor
* Luis Otero ... Comissari Valdez
* Juan Pecci ... Farmacèutic
* Ilde Pirovano … Rosario Rossi
* Elvira Quiroga … Luisita
* Domingo Sapelli … Dr. Morel
* Nicolás Taricano ... José

## Notes

* 1 2 Manrupe, Raúl y Portela, María Alejandra: Un diccionario de films argentinos (1930-1995) pàg. 36 Buenos Aires 2001 Editorial Corregidor ISBN 950-05-0896-6

## Enllaços externs

* A sangre fría a CineNacional.com (castellà)
# Full de ruta

Un full de ruta és un pla tècnic en el qual s'explica en detall totes les operacions que un operador ha de realitzar per al mecanitzat d'una peça. Es realitza a partir del pla de fabricació de la peça, on hi ha totes les cotes i especificacions desitjades.
Figuradament, per anglicisme s'usa el terme per a evitar el mot programa, actualment connotat negativament.

## Continguts

Té una estructura en forma de taula on es descriuen les següents característiques:
* Número de fase: número de la fase del procés total de mecanitzat.
* Secció: secció on es realitzarà l'operació de dita fase.
* Número de lloc de treball: lloc de treball on es farà el mecanitzat.
* Descripció de la fase: aquí és on es descriuran els passos que es duran a terme en aquesta fase en detall, incloent-hi les cotes i mesures necessàries per a la seva mecanització, sense deixar cap paràmetre sense especificar.
* Temps de cicle: temps que es trigarà a realitzar tota la fase sencera (en segons).
* Observacions: possibles comentaris orientatius per esclarir la feina de l'operari.
També ha de contenir elements usuals en plànols tècnics com el nom de la peça, el nom del treballador que la realitza, la data, etc.
Pel que fa a la fase, cal esmentar que es canviarà de fase cada cop que s'hagi de moure la peça, és a dir, si s'ha de passar d'una serra a un torn, hi haurà un canvi de fase entremig, o si per exemple s'ha de girar la peça dins del torn per subjectar-la per l'altre extrem, també hi haurà un canvi de fase entremig.

## Vegeu també

* Alineació tecnològica
# Full de mà

Un full de mà, full volander o full volant (també conegut com a flyer) és un paper imprès, generalment de la grandària d'un DINA5, o més petit, que se sol distribuir en mà, als carrers, o que es deixa als vidres dels cotxes o a les bústies de les cases i en el que s'anuncia, demana, qüestiona o fa constar alguna cosa. El seu missatge és breu i concís, per la qual cosa es diferencia del tríptic. Pot tenir diverses finalitats: publicitari, propagandístic, informatiu, institucional, etc.

## Referències

* Entrada "full de mà" al web del TERMCAT

## Vegeu també

* Fullet
* Pamflet
# Full moon wo sagashite

Full moon wo sagashite és una obra manga shojo d'Arina Tanemura, en concret la segona, publicada després de Kamikaze kaito jeanne.

## Argument

En ella ens explica la història de Mitsuki, una nena de 12 anys que té càncer de gola, però això no li impedeix tenir una afició... que és cantar. I és que per a ella és el més important, després clar, de la promesa que va fer de petita a un noi, que es deia Eichi, del que estava enamorada, es van prometre que realitzarien el seu somni, el noi ser astronauta i ella, doncs, ser cantant.
Ella és òrfena, ja que els seus pares van morir en un accident de trànsit. I va viure durant molts anys en un orfenat, que és on va conèixer aquest noi.
Però Mitsuki té un petit problema i és que viu amb la seva àvia que odia la música i està obstinada que la Mitsuki ha d'operar-se de les cordes vocals per curar-se, però aquesta operació li sortirà molt cara a la petita Mitsuki i és que aquesta operació li estriparia les cordes vocals i no podria tornar a cantar! Per això no ho vol, ja que no podra parlar i tampoc no podrà cantar. Un dia, quan Mitsuki entra en la seva habitació, veu quelcom inimaginable, un noi i una noia entrant... a través de la seva paret! Ella molt confosa els pregunta què són i ells, més sorpresos, li pregunten si ella pot veure'ls, en afirmar-ho ells li expliquen que són shinigamis, és a dir, dimonis de la mort, es diuen Takuto i Meroko, i que ella pugui veure'ls significa que li queda menys d'un any de vida.
Mitsuki desesperada els demana que l'ajudin a complir el seu somni, Takuto commogut li lliura una mica de la seva sang perquè ella es pugui transformar... en una noia de 16 anys! Amb aquest cos ella podrà participar en un concurs per a gravar un LP, però tots sabem que a Mitsuki li queda menys d'un any...
Al cap d'un temps, ella descobreix que en Takuto, pertanyia al mateix grup de música que el seu pare i el seu metge. Takuto, s'assabenta de tot, i se'n recorda de quasi tot el seu passat. Cosa que és molt dolenta per un shinigami principiant, ja que pot desaparèixer.
Ella debuta com una gran estrella del Japó, però no li és gens fàcil, perquè ha de competir amb molts cantants. Però al final se'n surt de totes, i triomfa.